Armi d azekka yin, deg yiḍ kkren yigujilen ad ruḥen s axxam-nsen. Tenna-asen tmeṭṭut n εemm-nsen: « Qqimet da iḍ-agi ad teṭsem da » Qqimen. Tenna-asen i warraw-is: « Ruḥet kunwi » Ruḥen. Wwḍen ɣer din-a, ur ufin ara ula d ḥetta; uɣalen-d ɣer yemma-tsen, nnan-as: « A yemma, Ur nufi ara!» Armi d azekka yin ar yiḍ, tenna-asen tmeṭṭut n εemm-nsen iyigujilen: « Ruḥet ad teṭsem deg uxxam-nwen » Ruḥen, armi wwḍen, qqnen tawwurt, qqimen ar tetten. Tusa-d nettat, tameṭṭut n εemm-nsen ad texzer, twala-ten la tetten seksu d uksum.